CELEX: 32006R0909
Language: bg
Date: 2006-06-20 00:00:00
Title: Регламент (ЕО) № 909/2006 на Комисията от 20 юни 2006 година за изменение на приложения I и II към Регламент (ЕО) № 138/2004 на Европейския парламент и на Съвета относно икономическите сметки за земеделието в ОбщносттаТекст от значение за ЕИП.

Важна правна забележка

|

32006R0909

Официален вестник n° L 168 , 21/06/2006 стр. 0014 - 0015

		20060620Регламент (ЕО) № 909/2006 на Комисиятаот 20 юни 2006 годиназа изменение на приложения І и ІІ към Регламент (ЕО) № 138/2004 на Европейския парламент и на Съвета относно икономическите сметки за земеделието в Общността(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (EО) № 138/2004 на Европейския парламент и на Съвета от 5 декември 2003 г. относно икономическите сметки за земеделието в Общността [1], и по-специално член 2, параграф 2 от него,като има предвид, че:(1) В приложения I и II към Регламент (EО) № 138/2004 е установена методологията и програмата за пренос на данни за икономическите сметки за селското стопанство в Общността (EAA). Вследствие промените в Европейската система на национални сметки (ESA 95) относно вписването на непряко измерваните услуги за финансово посредничество (FISIM) следва да се актуализира методологията на икономическите сметки за селското стопанство, за да се запази съответствието с Европейската система на национални сметки, централната рамка на националните сметки.(2) Регламент (EО) № 138/2004 следва да бъде съответно изменен.(3) Мерките, предвидени в настоящия регламент, са в съответствие със становището на Постоянния комитет за селскостопанска статистика, създаден с Решение 72/278/ЕИО на Съвета [2],ПРИЕ НАСТОЯЩИЯ РЕГЛАМЕНТ:Член 1Приложение I към Регламент (EО) № 138/2004 се изменя, както е показано в приложение I към настоящия регламент:Член 2Приложение II към Регламент (EО) № 138/2004 се изменя, както е показано в приложение II към настоящия регламент:Член 3Настоящият регламент влиза в сила на двадесетия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 20 юни 2006 година.За КомисиятаJoaquín AlmuniaЧлен на Комисията[1] ОВ L 33, 5.2.2004 г., стр. 1. Регламент, изменен с Регламент (ЕО) № 306/2005 на Комисията (ОВ L 52, 25.2.2005 г., стр. 9).[2] ОВ L 179, 7.8.1972 г., стр. 1.--------------------------------------------------20060620ПРИЛОЖЕНИЕ ІПриложение І към Регламент (EО) № 138/2004 се изменя, както следва:1. Точка 2.096 се заличава.2. След точка 2.107 се вмъква следната точка:"й) непряко измервани услуги за финансово посредничество (FISIM)2.107.1. В съответствие с конвенцията на ESA 95 стойността на непряко измерваните услуги за финансово посредничество (FISIM), използвани в отрасъл "Селско стопанство" следва да се вписват като междинно потребление на отрасъл "Селско стопанство" (ESA 95, приложение І)."3. Заглавието на точка 2.108 се заменя със следното:"к) Други стоки и услуги"4. Буква и) в точка 2.108 се заменя със следното:"и) Въведени банкови такси (но не лихви по банкови заеми)"5. Точка 3.079 се заменя със следното:"3.079. Тъй като стойността на услугите, предоставяни от финансови посредници, се разпределят между различни клиенти, действителните плащания на лихви или приходи от лихви към или от финансовите посредници е необходимо да се коригират, за да се елиминират разликите между лихвените проценти, които са косвените такси на финансовите посредници. Разчетната стойност на тези разходи трябва да се извади от лихвите, плащани от кредитополучателите на финансовите посредници и да се прибави към лихвите, получавани от вложителите. Разходите се считат за възнаграждение за услугите, предоставяни от финансовите посредници на техните клиенти, а не като плащане на лихви (виж 2.107.1 и 2.108, буква и); ESA 95, приложение І, 4.51)."--------------------------------------------------20060620ПРИЛОЖЕНИЕ ІІВ приложение ІІ към Регламент (EО) № 138/2004 позиция 19.10 "Други стоки и услуги" се заменя със следните две позиции:"Позиция | Списък на променливите | Пренос относно референтна година n |ноември година n (разчети) | януари година n + 1 (разчети) | септември година n + 1 |19.10 | Непряко измервани услуги за финансово посредничество (FISIM) | Х | Х | Х |19.11 | Други стоки и услуги | Х | Х | Х" |--------------------------------------------------